In nomine Domini amen. Ego Petrus filius defuncti Hugonis de Cuntigneio pro utilitate et necessitate mea uendidi concessi et quittaui in hereditatem perpetuam Huotto de Cuntigneio domicello pecias terre arabilis inferius contentas quas habebam in territoriis de Cuntigneio uidelicet unam quittam et liberam pro decima sitam ad Noerium de Pasquerio iuxta terram predicti Huotti ex una parte et iuxta uiam ex altera et aliam quittam et liberam pro decima sitam supra pratum des Aiz iuxta terram Dominici Enaugie ex una parte et iuxta terram Constantini lou Mairot fratris mei ex altera et duas pecias terre quarum una est libera pro terciis et decima et alia libera pro decima sitas in capite campi Albe Ripe iuxta terram predicti Huotti ex una parte et iuxta terram Perronetti Enaugie ex altera et unam peciam terre arabilis sitam en Longefain supra fontem Bruneau iuxta terram Hugonetti Sarron quittam et liberam pro terciis et decima et unam peciam liberam pro decima sitam supra campum Albe Ripe iuxta terram Perronetti Enaugie ex una parte et iuxta terram Sancti Stephani Diuionensis ex altera; item unam peciam quittam pro decima sitam supra Maladeriam iuxta terram Andree de Pasquerio ex una parte et iuxta terram Oudri ex altera et duas pecias terre sitas en Lanes iuxta terram Perrecetti ex una parte et iuxta terram dicti Constantini fratris mei ex altera uidelicet unam quittam pro terciis et decima et aliam pro decima et unam peciam quittam pro terciis et decima sitam supra fontem dou Uisine iuxta terram Perronetti Enaugie ex una parte et iuxta terram dicti fratris mei ex altera et unam peciam terre quittam pro decima sitam in finagio dou Poirier iuxta terram Hugonetti de Pasquerio ex una parte et iuxta terram Uuillelmi de Brece ex altera et aliam peciam sitam ibidem quittam pro dimidia decima iuxta terram Bone Chose ex una parte et iuxta terram dicti fratris mei ex altera et aliam peciam quittam pro dimidia decima sitam ibidem iuxta terram dicti Huotti ex una parte et iuxta terram dicti fratris mei ex altera et aliam ibidem quittam pro decima sitam iuxta terram Hugonetti Sarron ex una parte et iuxta terram Dionisetti Menue ex altera; item unam peciam quittam pro decima sitam in Arbuis de Laicheres iuxta terram Odonis fratris mei hinc inde et unam peciam quittam pro decima sitam in finagio de Cheuegneio in Noa iuxta terram Iohannis lou Caistre et unam peciam quittam pro decima in dicto finagio de Cheuegneio sitam iuxta terram domini Richardi Bigot et unam peciam quittam pro decima sitam supra pratum as Fammes iuxta terram Hugonetti Gibet ex una parte et iuxta terram Dionisetti Enaugie ex altera et contorium des Crais cuius medietas debet dimidias decimas et alia decimam situm es Crais retro Grangiam et se ingerit supra contorium Petri Enaugie et iuxta terram Sancti Stephani et unum soillon quittum pro terciis et decima situm ad Noerium Radulphi iuxta terram Andree de Pasquerio ex una parte et iuxta terram dicti Huotti ex altera. Hanc feci uenditionem predicto Huotto pro precio centum et quadraginta quinque librarum monete Dyuionensis de quibus recepi et habui ab ipso plenam perfectam et integram solutionem in pecunia numerata et propter hoc de omnibus et singulis supradictis peciis terrarum ego me penitus deuestiens predictum Huotum corporaliter inuestiui et teneor et promitto sub obligatione bonorum meorum omnium mobilium et immobilium presentium et futurorum et sacramentum meum pro me et meis heredibus presentibus et futuris quos ad hoc obligo prestitum corporale omnes predictas et singulas pecias terre garantire dicto Huoto et suis heredibus perpetuo contra omnes et me pro ipso et suis heredibus semper et ubique locorum et in omni curia pro predictis omnibus et singulis peciis terre opponere et respondere propriis sumptibus et missionibus nostris et eos inde conseruare modis omnibus indempnes si qui calumpniatores apparerent; quod absit et in nullo de cetero per me uel per alios uerbo facto consensu consuetudine constitutione uel iure quolibet alio contraire: hanc autem uenditionem ego sybilla uxor dicti Petri et nos Uualterus et Hugoninus filii eorum laudamus et ratam et firmam habemus et promittimus inperpetuum habere iuramento prestito corporali et tenere et garantire contra omnes et in nullo de cetero per nos uel per alios ratione dotis uel dotalicii uel minoris etatis uel auoerie uel modo alio contraire. In quorum testimonium nos Petrus Sybilla Uualterus et Hugoninus presentibus litteris sigilla uirorum uenerabilium domini Mercatoris decani capelle Ducis et magistri Alberici decani Christianitatis Dyuionensis fecimus apponi. Actum anno Domini M° CC° quinquagesimo quinto mense aprilis.